ཿཧཱུྃ་གི་ཡི་གེ་དཀར་པོ་དང་།
དམར་པོ་
དང་། སྔོན་པོ་གསུམ་རིམ་པ་བཞིན་དུ་བསམས་ནས། ཨོཾ་ཨཱཿཧཱུྃ་རཀྵརཀྵ་ཧཱུྃ་ཕཊ་
སྭཱ་ཧཱ།
ཞེས་བྱ་བ་ལན་གསུམ་གྱིས་བདག་དང་། གསུམ་གྱིས་གནས་དང་། གསུམ་
གྱིས་རྣལ་འབྱོར་བསྲུང་བར་བྱའོ། །དེ་ནས་རང་གི་སྙིང་གའི་དབུས་སུ་པཾ་གི་ཡི་གེ་
ཡོངས་སུ་གྱུར་པ་ལས། པདྨ་འདབ་མ་བརྒྱད་པའི་སྟེང་དུ་ཨ་ལས་ཟླ་བའི་དཀྱིལ་
འཁོར་གྱི་དབུས་སུ་དྲི་མ་མེད་པའི་ཤེལ་ལྟར་དཀར་ཞིང་གསལ་བའི་པྲྀ་གི་ཡི་གེ་
བསམས་ལ། དེ་ལས་སྣ་ཚོགས་པའི་འོད་ཟེར་འཕྲོས་པས་ཐོག་མ་མེད་པ་ནས་
བསགས་པའི་སྒྲིབ་པ་ཐམས་ཅད་བསལ་ནས། བ་སྤུའི་བུ་ག་ཐམས་ཅད་ནས་ཕྱི་རོལ་
དུ་སྤྲོས་པས། ནམ་མཁའི་མཐའ་ཀླས་པའི་སེམས་ཅན་ཐམས་ཅད་ཀྱི་དོན་བྱས་
ནས། འོད་ཀྱི་སྣང་བ་དེ་ཉིད་ཀྱིས་རང་བཞིན་གྱི་གནས་ནས། རྗེ་བཙུན་མ་སོ་སོར་
འབྲང་མ་ཆེན་མོ་ལ་སོགས་པའི་ལྷ་མོ་ལྔ་དང། བླ་མ་དང༌། སངས་རྒྱས་
དང༌་། བྱང་ཆུབ་སེམས་དཔའི་ཚོགས་སྤྱན་དྲངས་ལ། ཕྱག་དང་མཆོད་པ་སྔོན་དུ་
འགྲོ་བས་ཇི་སྐད་བཤད་པའི་ཡན་ལག་བདུན་པ་བྱས་ལ། སྒྱུ་མ་ལྟ་བུའི་སེམས་ཅན་
-50-

བསྲུང་བ་ལྔའི་མཚམས་གཅོད།
ཐམས་ཅད་ལ་དམིགས་ཏེ། བྱམས་པ་དང་སྙིང་རྗེ་དང་། དགའ་བ་དང་། བཏང་
སྙོམས་ཚད་མེད་པ་བསྒོམ་པར་བྱའོ། །དེ་ལྟར་བསོད་ནམས་ཀྱི་ཚོགས་བསགས་པའི་
རྗེས་ལ། ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་པས་ཆོས་ཐམས་
ཅད་སྟོང་པ་ཉིད་དུ་བསམ་པ་ནི། ཡེ་ཤེས་ཀྱི་ཚོགས་བསགས་པའོ། །ནམ་མཁའི་
ཁམས་དེ་ཉིད་དུ་པཾ་ལས་པདྨ་འདབ་མ་བརྒྱད་པ་སྣ་ཚོགས་པའི་ཁ་དོག་ཅན་གྱི་སྟེང་
དུ་རཾ་ལས་ཉི་མའི་དཀྱིལ་འཁོར་དེའི་དབུས་སུ་ཧཱུྃ་གི་ཡི་གེ་གྱུར་པ་ལས་སྣ་ཚོགས་རྡོ་
རྗེའི་ལྟེ་བར་ཧཱུྃ་གིས་མཚན་པ་དམིགས་ཏེ། དེ་ལས་སྣ་ཚོགས་པའི་འོད་ཟེར་ཕྱོགས་
ཀུན་ཏུ་སྤྲོས་པས་རབ་ཏུ་བརྟན་ཞིང་མི་ཕྱེད་པ། གོ་མཚམས་མེད་པའི་རྡོ་རྗེའི་ས་
གཞི་དང་། ར་བ་དང་། དྲ་བ་དང་། གུར་དང༌། བླ་རེ་དང་། མདའི་དྲ་བ་
དང་། དུས་མཐའི་མེ་ལྟ་བུའི་ཡེ་ཤེས་ཀྱི་མེ་རབ་ཏུ་འབར་བས་ཡོངས་སུ་བསྐོར་(༢༧)
བའི་སྲུང་བའི་འཁོར་ལོ་བརྟན་པར་བསྒོམ་པར་བྱའོ། །དེའི་དབུས་སུ་སུཾ་གྱི་ཡི་གེ་
ཡོངས་སུ་གྱུར་པ་ལས་རིའི་རྒྱལ་པོ་རི་རབ། ཤར་ཤེལ། ལྷོ་བཻ་ཌཱུརྱ། ནུབ་པདྨ་རཱ་
ག །བྱང་གསེར་ལས་གྲུབ་པ། བང་རིམ་བཞི་དང་ལྡན་པ། སྟེང་དུ་རིན་པོ་ཆེའི་
ལྕོག་བརྒྱད་ཀྱིས་མཛེས་པར་བྱས་པ། དེའི་དབུས་སུ་སྣ་ཚོགས་པདྨ་ལ་གནས་པའི་
སྣ་ཚོགས་རྡོ་རྗེའི་ལྟེ་བར་ཧཱུྃ་གྱི་ཡི་གེ་ཡོངས་སུ་གྱུར་པ་ལས་ཡེ་ཤེས་རིན་པོ་ཆེའི་རང་
བཞིན་ལས་གྲུབ་པའི་གཞལ་ཡས་ཁང་གྲུ་བཞི་པ། སྒོ་བཞི་པ་རྩིག་པ་ལྔ་དང་ལྡན་
པ་དེའི་སྟེང་དུ་རིན་པོ་ཆེའི་ཕ་གུ་སེར་པོ་ལས་དྲ་བ་དང་དྲ་བ་ཕྱེད་པ་འཕྱང་བ། དེའི་
སྟེང་དུ་མདའ་ཡབ་དང༌། པུ་ཤུས་མཛེས་པར་བྱས་པ། ཕྱི་འདོད་ཡོན་གྱི་སྣམ་བུ་
ལ་ལྷ་མོ་རྣམས་ཀྱིས་མཆོད་རྫས་དུ་མ་ཐོགས་ནས་མཆོད་པ། ནང་ཀ་བ་བརྒྱད་དང་
ལྡན་པ། སྟེང་རིན་པོ་ཆེའི་གདུང་བཞིས་ཕྱུར་བུར་ཕུབས་པའི་སྟེང་ན་རྡོ་རྗེ་རིན་པོ་
ཆེའི་ཏོག་གིས་བརྒྱན་པ། སྒོ་བཞིའི་ཐད་སོར་རྟ་བབས་ཀ་བ་བཞིས་བཏེག་པའི་བང་
51-

ས་སྐྱ་བཀའ་འབུམ། ༼ཡི》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གསུམ་པ།
རིམ་བཞི་པའི་སྟེང་དུ་ཆོས་ཀྱི་འཁོར་ལོ་དང༌། རི་དྭགས་དང༌། གདུགས་དང་བཅས་
པ། གཞན་ཡང་འཕན་དང་། རྒྱལ་མཚན་དང་། ལྡ་ལྡི་དང་། མེ་ཏོག་གི་ཕྲེང་
བ་དང༌་། རྔ་ཡབ་ནོར་བུའི་ཡུ་བ་ཅན་ལ་སོགས་པ་དུ་མས་མཛེས་པར་བརྒྱན་པར་
བསམ་མོ།
།དེའི་ནང་དུ་པཾ་ལས་ཆུ་སྐྱེས་འདབ་མ་བརྒྱད་པ་ལྟེ་བ་དང་གེ་སར་དུ་
བཅས་པ་བསྐྱེད་ལ་དེའི་དབུས་དང་། ཕྱོགས་ཀྱི་འདབ་མ་བཞི་དང་ལྔར་པདྨ་འདབ་
མ་བརྒྱད་པ་ལྔ་བསྒོམས་ནས། ཤར་ཕྱོགས་ཀྱི་པདྨའི་སྟེང་དུ་ཉི་མའི་གདན་
དང༌།
གཞན་རྣམས་སུ་ཟླ་བའི་གདན་རེ་རེ་བསམ་མོ། །དེ་དག་ནི་རྟེན་བསྐྱེད་
པའོ། །དེ་ནས་བརྟེན་པ་ལྷ་བསྐྱེད་པ་ནི། གདན་དབུས་མའི་སྟེང་དུ་པྲྀ་དཀར་
པོ། ཤར་དང་། ལྷོ་དང༌། ནུབ་དང་། བྱང་རྣམས་སུ་ཧཱུྃ་དང་།  ྃ་དང་། ཤཾ་
དང༌་།  ྃ་གི་ཡི་གེ་སྔོན་པོ་དང་། སེར་པོ་དང་། དམར་པོ་དང༌། ལྗང་གུ་རྣམས་
བསམས་ལ། དེ་རྣམས་ལས་འོད་ཟེར་སྣ་ཚོགས་པ་འཕྲོས་པས། ནམ་མཁའི་མཐས་
བཏུགས་པའི་སངས་རྒྱས་ཀྱི་ཞིང་ཡོངས་སུ་དག་པ་དང་། སེམས་ཅན་ཡོངས་སུ་སྨིན་
པར་བྱས་ནས་སླར་འདུས་ཏེ། ས་བོན་སོ་སོ་ལ་ཐིམ་པས་རྐྱེན་བྱས་ནས། ཆོས་ཀྱི་
ཡི་གེ་དེ་དག་ཡོངས་སུ་གྱུར་པ་ལས་འཆད་པར་འགྱུར་བའི་ལྷ་མོ་ལྔ་པོ་ཅིག་ཆར་
བསྐྱེད་ལ། རིམ་གྱིས་གསལ་གདབ་པར་བྱའོ། །དེ་ཡང་དབུས་སུ་རྗེ་བཙུན་མ་སོ་
སོར་འབྲང་མ་ཆེན་མོ་གངས་རིའི་ཕུང་པོ་ལྟར་རབ་ཏུ་དཀར་བ་ལོ་བཅུ་དྲུག་ལོན་
པའི་རྣམ་པ་ཅན། ཞལ་བཞི་ཕྱག་བརྒྱད་མ། རྡོ་རྗེའི་སྐྱིལ་མོ་ཀྲུང་གིས་བཞུགས་
པ། རྩ་བའི་ཞལ་དཀར་བ། གཡས་གནག་པ། རྒྱབ་སེར་བ། གཡོན་དམར་བ་
ཞལ་རེ་རེ་ཞིང་སྤྱན་གསུམ་གསུམ་དང་ལྡན་པ། གཡས་ཀྱི་ཕྱག་བཞི་ན། འཁོར་ལོ་
དང༌་། རྡོ་རྗེ་དང་། མདའ་དང་། རལ་གྲི། གཡོན་གྱི་ཕྱག་བཞི་ན། རྡོ་རྗེ་ཞགས་
པ་དང༌། རྩེ་གསུམ་པ་དང༌་། གཞུ་དང་དགྲ་སྟ་འཛིན་པ། སྤྱི་བོར་མཆོད་རྟེན་
-52

བསྲུང་བ་ལྔའི་མཚམས་གཅོད།
གྱིས་བརྒྱན་པ། རིན་པོ་ཆེའི་རྒྱན་སྣ་ཚོགས་ཀྱིས་བརྒྱན་ཅིང༌། དར་སྣ་ཚོགས་པའི་
ན་བཟས་ཀླུབས་པ་ཉི་མའི་དཀྱིལ་འཁོར་གྱི་རྒྱབ་ཡོལ་ཅན། ལོ་མ་དང་། མེ་ཏོག་
དང་༌། འབྲས་བུ་དུ་མས་སྤུད་པའི་བྱང་ཆུབ་ཀྱི་ཤིང་དྲུང་ན་བཞུགས་པར་བསམ་
པར་བྱའོ། །ཤར་དུ་སྟོང་ཆེན་མོ་རབ་ཏུ་འཇོམས་མ་ཨིནྡྲ་ནཱི་ལ་ལྟར་སྔོ་་བ། ཉི་མའི་
གདན་ལ་ཞབས་གཡས་ཅུང་ཟད་བརྐྱང་པའི་རོལ་པའི་འདུག་སྟངས་ཀྱིས་བཞུགས་
པ། ཞལ་བཞི་ཕྱག་བརྒྱད་མ་རྩ་བའི་ཞལ་སྔོ་བ། གཡས་དཀར་བ། རྒྱབ་སེར་
བ། གཡོན་དམར་བ། ཞལ་རེ་རེ་ཞིང་དམར་ལ་ཟླུམ་པའི་སྤྱན་གསུམ་གསུམ་དང་
(༢༨)ལྡན་པ།
ལྗགས་འདྲིལ་བ། སྨིན་མའི་དབུས་ན་ཁྲོ་གཉེར་བསྡུས་པ།
ཞལ་ལ་ལ་ནི་མཆེ་བ་གཙིགས་ཤིང༌། ལ་ལ་ནི་རབ་ཏུ་གདང་ནས་
གཡས་ཀྱི་ཕྱག་བཞིས་
རྡོ་རྗེ་དང་བཅས་པའི་མཆོག་སྦྱིན་པ་དང་། ལྕགས་ཀྱུ་དང་། མདའ་དང་། རལ་
གྲི། གཡོན་གྱི་ཕྱག་བཞི་ན་ཞགས་པ་དང་བཅས་པའི་སྡིགས་མཛུབ་དང༌། དགྲ་སྟ་
དང་། གཞུ་དང༌། པདྨའི་སྟེང་ན་རིན་པོ་ཆེ་ཟུར་དྲུག་པ་འཛིན་པ། མི་མགོ་སྐམ་
པོ་ལྔ་ལྔའི་དབུ་བརྒྱན་དང་། རློན་པ་ལྔ་བཅུའི་དོ་ཤལ་ཅན། རུས་པ་དང༌། རིན་
པོ་ཆེ་དང་། སྦྲུལ་གདུག་པའི་རྒྱན་གྱིས་བརྒྱན་པ། སྟག་གི་པགས་པའི་ཤམ་ཐབས་
ཅན། དབུ་སྐྲ་སེར་པོ་གྱེན་དུ་འབར་བ། རབ་ཏུ་ཁྲོས་པ། དྲག་མོའི་ཚུལ་ཅན། ཏཱ་
ལའི་སྡོང་པོ་རབ་ཏུ་རྒྱས་པའི་ཤིང་དྲུང་ན། ཡེ་ཤེས་ཀྱི་མེ་རབ་ཏུ་འབར་བའི་དབུས་
སུ་བཞུགས་པར་བསམ་མོ། །ལྷོར་རྨ་བྱ་ཆེན་མོ་གསེར་གྱི་མདོག་ཅན། སེམས་དཔའི་
སྐྱིལ་མོ་ཀྲུང་གིས་བཞུགས་པ། ཞལ་གསུམ་ཕྱག་བརྒྱད་མ། རྩ་བའི་ཞལ་སེར་
བ། གཡས་གནག་པ། གཡོན་དམར་བ། ཞལ་རེ་རེ་ལ་སྤྱན་གསུམ་གསུམ་དང་
ལྡན་པ། གཡས་ཀྱི་ཕྱག་བཞི་ན་མཆོག་སྦྱིན་དང་། རིན་པོ་ཆེའི་རྒྱུན་འབབ་པའི་
བུམ་པ་དང་། འཁོར་ལོ་དང་རལ་གྲི། གཡོན་གྱི་ཕྱག་བཞི་ན། ལྷུང་བཟེད་ཀྱི་སྟེང་
-53-

ས་སྐྱ་བཀའ་འབུམ། ༼ཡི》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གསུམ་པ།
ན་དགེ་སློང་གནས་པ་དང་། རྨ་བྱའི་མཇུག་སྒྲོ་དང༌་། བུམ་པའི་སྟེང་ན་སྣ་ཚོགས་
རྡོ་རྗེ་གནས་པ་དང༌། རིན་པོ་ཆེའི་རྒྱལ་མཚན་འཛིན་པ། རིན་པོ་ཆེའི་རྒྱན་སྣ་
ཚོགས་ཀྱིས་བརྒྱན་ཅིང་། དར་སྣ་ཚོགས་པའི་ན་བཟས་ཀླུབས་པ། ཉི་མའི་རྒྱབ་
ཡོལ་ཅན། མྱ་ངན་མེད་པའི་ཤིང་དྲུང་ན་བཞུགས་པར་བསམ་མོ། །ནུབ་ཏུ་གསང་
སྔགས་རྗེས་སུ་འཛིན་མ། པདྨ་རཱ་ག་ལྟར་དམར་བ། སྐྱིལ་མོ་ཀྲུང་གིས་བཞུགས་
པ། གཞོན་ནུ་དར་ལ་བབ་པ། ཞལ་གསུམ་ཕྱག་བཅུ་གཉིས་མ། རྩ་བའི་ཞལ་
དམར་བ། གཡས་གནག་པ། གཡོན་དཀར་བ། ཞལ་རེ་རེ་ལ་སྤྱན་གསུམ་གསུམ་
དང་ལྡན་པ། ཕྱག་དང་པོ་གཉིས་ཀྱིས་ཆོས་འཆད་ཀྱི་ཕྱག་རྒྱ།
དེའི་འོག་མ་གཉིས་
ཀྱིས་ཏིང་ངེ་འཛིན་གྱི་ཕྱག་རྒྱ། གཡས་ཀྱི་ཕྱག་ལྷག་མ་བཞི་ན་མཆོག་སྦྱིན་དང་། མི་
འཇིགས་པ་སྦྱིན་པ་དང༌་། རྡོ་རྗེ་དང༌། མདའ། གཡོན་གྱི་ཕྱག་ལྷག་མ་བཞི་ན་
སྡིགས་མཛུབ་ཞགས་པ་དང་བཅས་པ་དང་། པདྨས་བརྒྱན་པའི་བུམ་པ་དང་། རིན་
པོ་ཆེའི་སྙེ་མ་དང༌། གཞུ་འཛིན་པ། རིན་པོ་ཆེའི་རྒྱན་སྣ་ཚོགས་ཀྱིས་བརྒྱན་
པ། དར་སྣ་ཚོགས་ཀྱི་ན་བཟའ་ཅན། ཉི་མའི་རྒྱབ་ཡོལ་ལ་བརྟེན་པ། ཤི་རི་ཤའི་
ཤིང་དྲུང་ན་བཞུགས་པར་བསམ་མོ། །བྱང་དུ་བསིལ་བའི་ཚལ་ཆེན་མོ། མ་ར་ཀ་
ཏ་ལྟར་ལྗང་བ། སེམས་དཔའི་སྐྱིལ་མོ་ཀྲུང་གིས་བཞུགས་པ། ཞལ་གསུམ་ཕྱག་དྲུག་
མ། རྩ་བའི་ཞལ་ལྗང་བ། གཡས་དཀར་བ། གཡོན་དམར་བ། གཡས་ཀྱི་ཕྱག་
གསུམ་ན་མི་འཇིགས་པ་སྦྱིན་པའི་ཕྱག་རྒྱ་དང༌། རྡོ་རྗེ་དང༌། མདའ། གཡོན་གྱི་
ཕྱག་གསུམ་ན་ཞགས་པ་དང་བཅས་པའི་སྡིགས་མཛུབ་དང་།
རིན་པོ་ཆེའི་རྒྱལ་
མཚན་དང༌་། གཞུ་འཛིན་པ། རིན་པོ་ཆེའི་རྒྱན་སྣ་ཚོགས་པས་བརྒྱན་ཅིང་། དར་
སྣ་ཚོགས་པའི་ན་བཟས་ཀླུབས་པ། ཉི་མའི་རྒྱབ་ཡོལ་ཅན། ཙམ་པ་ཀའི་ཤིང་དྲུང་
ན་བཞུགས་པར་བསམ་མོ། །འོག་གཞི་པདྨ་འདབ་མ་བརྒྱད་པའི་མཚམས་ཀྱི་འདབ་
54

བསྲུང་བ་ལྔའི་མཚམས་གཅོད།
མ་བཞིར་ཡེ་ཤེས་ཀྱི་བདུད་རྩིས་ཡོངས་སུ་གང་བའི་བུམ་པ་བཞི་བསམ་པར་བྱའོ། །དེ་
ལྟར་ཡེ་ཤེས་ལྔའི་བདག་ཉིད་ཅན་གྱི་ལྷ་མོ་ལྔའི་སྐུ་རྟེན་དང་བརྟེན་པར་བཅས་པ་
གསལ་བར་དམིགས་ནས། དེ་དག་གི་དཔྲལ་བ་དང༌་། མགྲིན་པ་དང༌་། སྙིང་གའི
གནས་སུ་ཡི་གེ་གསུམ་དང༌། (༢༩)སྙིང་གི་ནང་དུ་པདྨ་དང་ཟླ་བ་ལ་གནས་པ་སོ་
སོའི་ཁ་དོག་དང་མཚུངས་པའི་ས་བོན་གྱི་ཡི་གེ་བསམས་ནས། དེ་དག་ལས་རྣམ་
པ་སྣ་ཚོགས་པའི་འོད་ཟེར་ནམ་མཁའི་ཁམས་ཁྱབ་པར་སྤྲོས་པས་རང་བཞིན་གྱི་གནས་
ནས། རང་གིས་བསྒོམས་པ་ལྟ་བུའི་དཀྱིལ་འཁོར་ཕྱོགས་བཅུའི་ཞིང་ཁམས་ཐམས་
ཅད་ན་བཞུགས་པའི་སྲས་དང་འཁོར་དུ་བཅས་པའི་དེ་བཞིན་གཤེགས་པ་མ་ལུས་
པས་ཡོངས་སུ་བསྐོར་བའི་ཡེ་ཤེས་ཀྱི་འཁོར་ལོ་སྤྱན་དྲངས་ལ། མེ་ཏོག་ལ་སོགས་
པས་ཡང་དག་པར་མཆོད་ནས། རྡོ་རྗེ་བསྡུ་བའི་ཕྱག་རྒྱ་དང༌། ཨོཾ་སརྦ་ཏ་ཐཱ་ག་
ཏ་བཛྲ་ས་མཱ་ཛཿ ཛཿཧཱུྃ་བྃ་ཧོཿ ཞེས་བརྗོད་པས་དམ་ཚིག་པ་དང༌། ཡེ་ཤེས་པ་གཉིས་
སུ་མེད་པར་གྱུར་པར་བསམ་མོ། །དེ་ནས་ཡང་ཡི་གེ་དེ་དག་ལས་སྔར་བསྟན་པའི་
ཚུལ་གྱིས་འོད་ཟེར་དུ་མ་སྤྲོས་པས་དབང་བསྐུར་གྱི་ལྷ་དེ་བཞིན་གཤེགས་པ་རིགས་
ལྔ་འཁོར་དང་བཅས་པ་སྤྱན་དྲངས་ཏེ། ཡིད་ལས་བྱུང་བའི་མཆོད་པས་མངོན་པར་
མཆོད་ནས། ཨོཾ་སརྦ་ཏ་ཐཱ་ག་ཏ་ཨ་བྷི་ཥིཉྩ་ཏུ་མཱཾ་ཞེས་གསོལ་བ་བཏབ་པས། སངས་
རྒྱས་དེ་རྣམས་ཀྱིས་ཡེ་ཤེས་ཀྱི་ཆུས་དབང་བསྐུར་བས་ལྷ་ཐམས་ཅད་ཀྱི་ལུས་ངག་ཡིད་
གསུམ་གྱི་དྲི་མ་སྦྱངས། སྔགས་དང༌་། ཕྱག་རྒྱ་དང་ཏིང་ངེ་འཛིན་གྱི་ཚོགས་ལ་དབང་
བར་བྱས་ནས། ཆུ་ལྷག་མ་ཡར་ལུད་པ་ལས་རིགས་ཀྱི་བདག་པོ་རྡོ་རྗེ་སེམས་དཔའ་
ལྔས་དབུར་བརྒྱན་པར་བསམ་མོ། །དེ་ལྟར་ལྷའི་སྐུ་སྣང་ལ་རང་བཞིན་མེད་པ་མེ་
ལོང་གི་གཟུགས་བརྙན་ནམ། དབང་པོའི་གཞུ་ལྟ་བུ་དེ་ཉིད་ལ་ཡིད་རྩེ་གཅིག་ཏུ་
མཉམ་པར་གཞག་པར་བྱའོ། །དེའི་རྗེས་སུ་ཤེས་པ་འཕྲོ་བར་གྱུར་ན་སྔགས་ཀྱི་བཟླས་
55

ས་སྐྱ་བཀའ་འབུམ། 《ཡ》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གསུམ་པ།
པ་ལ་འཇུག་པར་བྱ་སྟེ། དེ་ཡང་སོ་སོའི་ཐུགས་ཀའི་ས་བོན་གྱི་མཐའ་མར་སོ་སོའི་
ཕྲེང་བ་དེ་དག་ལས་འོད་ཟེར་དཔག་ཏུ་མེད་པ་
ལས་སོ་སོ་བསྒྲུབ་པ་ལ་དམིགས་ནས་ལས་དང་
སྔགས་ཀྱི་ཕྲེང་བས་བསྐོར་ཞིང༌།
འཕྲོས་པས་སེམས་ཅན་གྱི་དོན་བྱས།
རྗེས་སུ་འབྲེལ་པའི་ཕྲེང་བ་འཛིན་པས། གསང་སྔགས་འདི་དག་བཟླ་བར་
བྱའོ། །དེའང་ཨོྃ་མ་ཎི་དྷཱ་རི་བཛཱི་ནི་མ་ཧཱ་པྲ་ཏི་སཱི་རེ་ཧཱུྃ་ཧཱུྃ་ཕཊ་ཕཊ་སྭཱ་ཧཱ། རྗེ་བཙུན་
སོ་སོར་འབྲང་མ་ཆེན་མོའི་འོ། །ཨོཾ་ཨ་མྲྀ་ཏ་བ་རེ་ཝ་ར་ཝ་ར་པྲ་ཝ་ར་བི་ཤུདྡྷེ་ཧཱུྃ་ཧཱུྃ་
ཕཊ་ཕཊ་སྭཱ་ཧཱ། སྟོང་ཆེན་མོ་རབ་ཏུ་འཇོམས་མའི་འོ། །ཨོཾ་ཨ་མྲྀ་ཏ་བི་ལོ་ཀཱི་ནི་གརྦྷ་
སཾ་རཀྵ་ནི་ཨཱ་ཀཪྵ་ནི་ཧཱུྃ་ཧཱུྃ་ཕཊ་ཕཊ་སྭཱ་ཧཱ། རྨ་བྱ་ཆེན་མོའི་འོ། །ཨོཾ་བི་མ་ལེ་བི་པཱུ་
རེེ་ཛ་ཡ་ཝ་རེ་ཨ་མྲྀ་ཏེ་བི་ར་ཛེ་ཧཱུྃ་ཧཱུྃ་ཕཊ་ཕཊ་སྭཱ་ཧཱ། གསང་སྔགས་རྗེས་སུ་འཛིན་
མའི་འོ། །ཨོཾ་བྷ་ར་བྷ་ར་སཾ་བྷ་ར་སཾ་བྷ་ར་ཨིནྟྲ་ཡ་བ་ལ་བི་ཤོ་དྷ་ནི་ཧཱུྃ་ཧཱུྃ་ཕཊ་ཕཊ་
རུ་རུ་ཙ་ལེ་སྭཱ་ཧཱ། བསིལ་བའི་ཚལ་ཆེན་མོའི་འོ། །ཇི་སྲིད་མི་སྐྱོའི་བར་དུ་བཟླ་བར་
བྱའོ། །དེའི་རྗེས་སུ་ཏིང་ངེ་འཛིན་གྱི་དཀྱིལ་འཁོར་དེ་དག་ལ་དངོས་སུ་འབྱོར་
པའམ། མ་འབྱོར་ན་ཡིད་ཀྱིས་སྤྲུལ་པའི་མཆོད་པས་མཆོད་ནས་མངོན་པར་བསྟོད་
དེ། ཨོཾ་བཛ